REGULAMENTUL (CE) NR. 98/2008 AL COMISIEI
din 1 februarie 2008
de modificare a mai multor regulamente în ceea ce privește codurile din Nomenclatura Combinată ale unor produse din carne de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), în special articolul 2 alineatul (1),
întrucât:
(1)
Regulamentul (CE) nr. 1214/2007 al Comisiei din 20 septembrie 2007 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (2) modifică Nomenclatura Combinată pentru anumite produse.
(2)
În anii anteriori, regulamentele de modificare a anexei I la Regulamentul (CEE) nr. 2658/87 al Consiliului (3) au introdus, de asemenea, modificări ale Nomenclaturii Combinate pentru anumite produse din carne de vită și mânzat, iar aceste modificări nu sunt în totalitate reflectate în următoarele regulamente privind organizarea comună a pieței în sectorul cărnii de vită și mânzat: Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (4); Regulamentul (CE) nr. 1731/2006 al Comisiei din 23 noiembrie 2006 privind normele speciale de aplicare a restituirilor la export pentru anumite conserve de carne de vită și mânzat (5) și Regulamentul (CE) nr. 545/2007 al Comisiei din 16 mai 2007 privind deschiderea și gestionarea unui contingent tarifar de import pentru carnea de vită și mânzat congelată destinată transformării (1 iulie 2007-30 iunie 2008) (6).
(3)
Prin urmare, Regulamentele (CE) nr. 1254/1999, (CE) nr. 1731/2006 și (CE) nr. 545/2007 ar trebui modificate în consecință.
(4)
Modificările prevăzute în prezentul regulament ar trebui să se aplice începând cu 1 ianuarie 2008, data intrării în vigoare a Regulamentului (CE) nr. 1214/2007.
(5)
Măsurile prevăzute în prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Articolul 1 alineatul (1) din Regulamentul (CE) nr. 1254/1999 se modifică după cum urmează:
1.
Litera (a) din tabel se modifică după cum urmează:
(a)
codul NC „0210 90 41” pentru „Mușchi și piept, sărat, conservat în saramură, uscat sau afumat” se înlocuiește cu codul NC „0210 99 51”;
(b)
codul NC „0210 90 90” pentru „Făină și pudră comestibile, obținute din carne sau organe interne comestibile” se înlocuiește cu „0210 99 90”.
2.
Litera (b) din tabel se modifică după cum urmează:
(a)
codurile NC „0206 10 91” și „0206 10 99” pentru „Organe comestibile de vită, excluzând mușchii și pieptul, proaspete sau refrigerate, altele decât cele destinate fabricării de produse farmaceutice” se înlocuiesc cu codul NC „0206 10 98”;
(b)
codurile NC „0206 21 00”, „0206 22 90” și „0206 29 99” pentru „Organe comestibile de vită, excluzând mușchii și pieptul, congelate, altele decât cele destinate fabricării de produse farmaceutice” se înlocuiesc cu codurile NC „0206 21 00”, „0206 22 00” și „0206 29 99”;
(c)
codul NC „0210 90 49” pentru „Organe comestibile de vită, sărate, conservate în saramură, uscate sau afumate, excluzând mușchii și pieptul” se înlocuiește cu codul NC „0210 99 59”;
(d)
codurile NC „1602 50 31”-„1602 50 80” pentru „Alte preparate sau conserve din carne sau organe comestibile de vită, altele decât cele negătite și amestecurile de carne sau organe comestibile gătite și negătite” se înlocuiesc cu codurile NC „1602 50 31” și „1602 50 95”.
Articolul 2
Articolul 1 din Regulamentul (CE) nr. 1731/2006 se înlocuiește cu următorul text:
„Articolul 1
Domeniul de aplicare
Fără a aduce atingere Regulamentului (CE) nr. 800/1999, plata unei restituiri la export pentru produse conservate care intră sub incidența codurilor NC 1602 50 31 9125, 1602 50 31 9325, 1602 50 95 9125 și 1602 5095 9325 (denumite în continuare «produse conservate») trebuie să respecte condițiile stabilite prin prezentul regulament.”
Articolul 3
La articolul 2 alineatul (1) din Regulamentul (CE) nr. 545/2007, primul paragraf se înlocuiește cu următorul text:
„În sensul prezentului regulament, se înțelege prin «produs A» un produs transformat clasificat la codurile NC 1602 10, 1602 50 31 sau 1602 50 95 care nu conține altfel de carne decât cea de animale din specia bovină, care prezintă un raport colagen/proteine care nu este mai mare de 0,45 și care conține cel puțin 20 % carne slabă în greutate, cu excepția organelor comestibile și grăsimilor, carnea și gelatina reprezentând cel puțin 85 % din greutatea totală netă.”
Articolul 4
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 februarie 2008.